Monaco lähenedes võis märgata ka luksuslikumaid autosid. Kui enne olid teed asustatud põhiliselt Peugeot'ide ja Fiat'idega, siis Monaco läheduses ilmusid välja Mercedeses ja isegi Lamborghini. Kõiketeadev Mart teadis rääkida, et Monaco on maksuparadiis ja nii mõnigi kuulsus omab Monaco kodakondsust. Samas on Monaco selle privileegi eest seadnud sisse reegli, et kodakondsust omav inimene peab Monacos elama vähemalt 3  kuud. Selle klausli alusel on Mardi väitel nii mõnigi kuulsus trahvi saanud.